Հիմնադիրը «ԱՐ հեռուստաընկերություն» ՍՊԸ-ն է: ՍՊԸ-ի հիմնադիրները երեքն են. 1. Վարդանյան Հրանտ Միքայելի - 68%: 2. Ալագուլյան Սիլվա - 16%: Ալագուլյան Սիլվան նախկին վարչապետ Անդրանիկ Մարգարյանի` Ջավախքի հարցերով խորհրդական Ստեփան Մարգարյանի կինն է: Ս. Մարգարյանին վարչապետ Տիգրան Սարգսյանն ազատել է աշխատանքից, այդ հաստիքն այլեւս գոյություն չունի: 3. Սահարյան Լյուդմիլա - 16%: Նա Երեւանի նախկին փոխքաղաքապետ Վարդան Վարդապետյանի կինն է: Նախկինում այս ընկերությունում 17% բաժնեմասի սեփականատերը Մերուժան Տեր-Գուլանյանն էր, այժմ` «Արարատ» հեռուստաընկերության տնօրենը: Նա իր բաժնեմասը 2002 թ. վաճառել էր «Գրանդ Հոլդինգի» նախագահ, ԱԺ պատգամավոր Հրանտ Վարդանյանին: Վաճառքի պահին պատգամավորին էր պատկանում հեռուստաընկերության բաժնեմասերի 51%-ը, գործարքի արդյունքում այն դարձավ 68%: Սիլվա Ալագուլյանն ու Լյուդմիլա Սահարյանը հեռուստաընկերության կառավարմանը չեն մասնակցում: Հիշեցնենք, որ Հրանտ Վարդանյանը «Ար»-ի սեփականատերը դարձավ 2003-ի խորհրդարանական ընտրություններից առաջ: Այդ ժամանակ նա ընդգրկված էր «Հայ հեղափոխական դաշնակցություն» կուսակցության նախընտրական ցուցակում: Կարծես թե, արդեն որոշված է, որ հուլիսի 20-ին այս հեռուստաընկերությունը լիցենզիա չի ստանալու: